Stormøde+d.+8.+april+2010

ca. 40 fremmødte deltog i stormødet i Folkets Hus

Da vi åbnede på Nørrebro i august sidste år var der ca. 30 medlemmer, der havde betalt deres medlemskab, og der var bestilt 20 poser grøntsager til afhentning den dag. Siden da er KBHFF vokset støt med ca. 10-15 nye medlemmer hver uge. Pr. 32 onsdage senere - onsdag d. 7/4 - var der
 * Introduktion**
 * 393 personer i medlemsdatabasen
 * 350 der har betalt for medlemskab - heraf 26 kollektiver
 * og der blev solgt 135 poser på dagen.

Denne vinter har der været megen hvidkål og mange rodfrugter. Så for at peppe udbuddet lidt op valgte driftskollektivet i januar at udvide sortimentet med fødevarer fra udlandet i begrænsede mængder til løssalg for de medlemmer, der måtte ønske det. Til onsdag d. 10. marts havde vi indkøbt nogle avocadoer fra Israel som løssalgstilbud, hvilket vækkede stærke reaktioner blandt nogle medlemmer af KBHFF. Vi undlod at sætte avocadoerne til salg fordi vi ønsker, at alle medlemmer af KBHFF kan være med til at forme indkøbspolitikken og rammerne for fødevarefællesskabet. Derfor har vi indkaldt til dette møde for at vi kan få afklaret vores værdigrundlag og dermed afklaret grundlaget for indkøbspolitikken i KBHFF. Sagen er, at vores værdigrundlag indtil videre er et kortfattet manifest, som blev skrevet sidste sommer af en lille håndfuld medlemmer før KBHFF rigtig kom i gang. Kernen i manifestet var som følger: //KØBENHAVNS FØDEVAREFÆLLESSKAB Økologiske fødevarer - til lave priser - gennem arbejdende fællesskab//
 * Anledningen til dette møde: Avocadoer fra Israel**

//Københavns Fødevarefællesskab er en medlemsejet og -drevet kooperativ fødevarevirksomhed - et alternativ til almindelige profit-orienterede supermarkedskæder. Virksomheden fokuserer på at tilbyde økologiske, velsmagende, lokalt producerede og bæredygtige fødevarer i et sæsonbaseret udbud til den lavest mulige pris.

Alle beslutninger vedrørende varesortiment, økonomi og lignende tages i fællesskab af virksomhedens medlemmer.//

I Driftskollektivet har vi haft nogle møder og skrevet et udkast til en bedre værdigrundlag, som vi gerne vil præsentere og diskutere med jer her i aften. Det består af 10 punkter, og de er ret overordnede og idealistiske. Vi lever ikke op til alle disse krav i dag, men det er tænkt som nogle idealer, vi skal stræbe efter. Målet med dette stormøde er at vi i fællesskab afklarer og fastlægger de værdier og grundprincipper, som vi mener skal være bærende for Københavns Fødevarefællesskab i fremtiden. Vi arbejder efter konsensus. Vi er her allesammen fordi vi vil det bedste for KBHFF. Og målet her er først at finde de værdier, som vi alle er enige om, og derfra afklare de punkter hvor vi er uenige, og hvordan vi bedst kan løse disse.

Følgende udkast blev præsenteret: //ØKOLOGI TIL ALLE
 * Præsentation og diskussion af grundprincipper**

Københavns Fødevarefællesskab vil være en del af en bæredygtig fremtid. Disse 10 grundprincipper har til formål at sikre bæredygtighed i samtlige led af de kredsløb som fødevarefællesskabet indgår i.

Vores udbud af fødevarer skal være

Vi definerer dette som fødevarer, der er dyrket efter økologiske, herunder biodynamiske, principper. Det vil sige alle de dyrkningsformer, der ikke udpiner jorden eller forøger mængden af kunstige kemikalier, kunstgødning, eller pesticider i vores jord og miljø, og som i stedet bygger på sund og bæredygtig jordbrug, vandmiljø, biodiversitet og dyrevelfærd.
 * 1 - Dyrket og produceret økologisk.**

Afstanden fra jord til bord har afgørende betydning for fødevarernes friskhed, smag og ernæringsmæssige værdi. Jo kortere afstand, der er mellem hvor friske grøntsager dyrkes og hvor de spises, desto større er den miljømæssige gevinst. Ved at reducere den afstand, som en fødevare rejser fra jord til bord, desto mere reduceres den miljømæssige påvirkning, som transporten forårsager. Ved at støtte lokal produktion af fødevarer støtter vi den fortsatte opretholdelse af de færdigheder og den kultur, der er særegen for dyrkningen af fødevarer i vores lokale klima.
 * 2 - Dyrket så lokalt som praktisk muligt.**

Vi ønsker, at vores udbud skal afspejle årstiden. Det er muligt at udvide en afgrødes naturlige sæson ved at dyrke dem i drivhus, og vi vil bestemt støtte dette, hvis det gør grøntsager mere tilgængelige i løbet af året. Men ikke hvis det involverer kunstig opvarmning af drivhusene, hvormed den miljømæssige gevinst tabes.
 * 3 - Sæsonbaseret**

Vores fødevarer skal distribueres på en måde, der

Mange landmænd og producenter både her i landet og i den tredje verden bliver presset hårdt på prisen og dermed på deres levebrød, hvilket medfører negative sociale og miljømæssige konsekvenser både lokalt og globalt. Derfor søger vi at sikre, at der er færrest mulige led mellem os og producenterne ved at skabe direkte, personlige kontakter hvor det er muligt. Vi er vores egen købekraft bevidst, og søger derfor at sikre, at vi gør vores indflydelse gældende ved at støtte fair og direkte handel.
 * 4 - Støtter fair og direkte handel**

Vi søger at mindske vores CO2-fodspor ved at bruge ressourcer med omtanke - bl.a. ved at mindske spild, genbruge og genanvende og benytte miljøvenlige materialer hvor det er muligt.
 * 5 - Er miljøvenlig**

Vi ønsker at gøre danskere mere bevidste om, hvordan de fødevarer, de spiser, når frem til deres indkøbskurv. Vi mener, at hvis danskerne får mere viden og mere føling med den jord, nærer dem, vil de ikke alene være mere villige til at støtte fødevarefællesskabet, men de vil også være bedre stillet til at træffe bæredygtige fødevarevalg fremover.
 * 6 - Formidler og fremmer viden om fødevarer og økologi**

For at Københavns Fødevarefællesskab skal have de bedste muligheder for at vokse og blive en del af en bæredygtig fremtid, må vi være i stand til at eksistere uafhængigt af ekstern støtte, og dermed være mindre sårbar overfor skiftende prioriteringer fra forskellige offentlige og private instanser. Dette betyder, at vi altid vil søge at dække vores driftsomkostninger gennem egne indtægter og frivillig arbejdskraft.
 * 7 - Er økonomisk bæredygtig og selvstændig**

Vi ønsker at være åbne og ærlige omkring alle vores finansielle transaktioner og de valg vi træffer omkring vores udbud. Både i forhold til de, der leverer vores fødevarer (vi forventer det samme fra dem), og i forhold til hvordan vi bruger vores overskud.
 * 8 - Er transparent og fremmer tillid i alle produktions- og distributionsled**

Vi arbejder for, at økologi ikke skal være en dyr gourmet-luksus, men en fast og naturlig del af vores hverdag. Derfor skal fødevarefællesskabet være tæt på og tilgængeligt for vores medlemmer - også prismæssigt. Vi ønsker at gøre økologiske fødevarer tilgængelige til lav pris, men vi vil altid prioritere kvalitet og bæredygtighed over pris.
 * 9 - Er tæt på og tilgængelig**

Fødevarefællesskabet skal rumme og opmuntre til mere end blot at levere billige og gode fødevarer. Vi arbejder for, at fødevarefællesskabet skal være en ramme, hvorigennem medlemmerne sammen arbejder for at skabe positive tiltag med udgangspunkt i det nærområde, hvor vi bor og arbejder. Et sådant fællesskab kommer ikke af sig selv, men sammen kan vi skabe de betingelser, hvorunder det lokale fællesskab kan blomstre.//
 * 10 - Drives af et lokalt, arbejdende fællesskab**

Til de enkelte punkter kom følgende diskussion, kommentarer og ændringsforslag: Der var stemning for at posen forbliver kompromisløs, den skal altså kun indeholde certificerede økologiske fødevarer. Derudover er det KBHFFs force at vi kan vælge vores leverandører på baggrund af en personlig tllidsrelation. Derfor var der også stemning for at vi handler med folk der er i gang med en omlægning til økologi (det blev nævnt at man kunne arbejde med en minimumsperiode, altså hvor længe folk skal have været i gang med omlægningen), eller folk som dyrker efter økologiske principper, men som ikke er certificerede. Dette salg bliver kun som løssalg. Spørgsmålet blev rejst 'Hvad er lokalt?' Det blev i højere graden en snak om hvilke varetyper vi gerne vil have. Hvis man vil have ananas, så er Uganda måske det nærmeste sted. Der var enighed om at lokalt ikke er lig med Danmark. Det er i højere grad et spørgsmål om en form for kilometerradius fra København. Et konkret forslag var at følge [|en radiusbaseret model ligesom den, de har i Growing Communities]. Det ville betyde at f.eks. 90% af grøntsagerne skal dyrkes indenfor f.eks. 100 kilometer af København.
 * ad 1**
 * ad 2 og 3**

Flere nævnte at de godt kunne lide at blive konfonteret med det man kan leve af i Danmark om vinteren. Der var stemning for, at det passer bedst til det sted fødevarefællesskabet er nu, at vi holder os 100% til produkter dyrket indenfor kort afstand af København. Når vores kapacitet forøges må vi tænke nyt. Der var desuden forslag om at folk, der vil organisere indkøb af varer som strider imod et eller flere af principperne, må gøre det i mindre grupper. Og en opfordring til at denne måde at organisere andre varegrupper skal systematiseres. Der var et forslag om at posens indhold afgrænses til produkter der er dyrket på friland (dette for at undgå problematikken om opvarmede drivhuse).

Der var et ønske om at undgå engrosvirksomheder som Solhjulet. Der blev spurgt om det var i orden at handle med institutioner som skoler eller fængsler, der var enighed om at det er det.
 * Ad 4**

Vi skal ikke bare formidle viden, men også aktivt opsøge den. Som eksempel blev det nævnt at vi skal etablere kontakt, og samarbejde med andre fødevarefællesskaber. Dette er søgt indskrevet i punktet.
 * Ad 6**

Overskud der dannes i fødevarefællesskabet skal bruges på at udbygge fødevarefællesskabet. Der var et ønske om at vi aldrig kommer til at ansætte nogen på normale arbejdsmarkedsbetingelser. At vi ønsker at fremme andre fødevarefællesskaber, der vil starte op, men ikke ved at komme forbi med en pose penge. Og så blev det sat som et krav at vi får nogle klare retningslinjer for at bruge af overskudet og at alle blev hørt inden. Stor opbakning til at vores økonomiske model oparbejder et overskud, så vi bliver mere robuste.
 * Ad 7**

Der var et forslag til at overskuddet bruges på udadvente aktiviteter: gratis mad til daginstitutioner, oplysningskampagner blev nævnt. Der var stemning for at vi vedtager en procentsats som maksimum for hvad der må gå til drift. Det blev vedtaget at 15 % er max. Og der efterlystes klare arbejdsgange for hvordan en ide der dukker op bliver til noget vi som fødevarefællesskab investerer i.
 * Ad 8**

et blev nævnt at det kan være klogt at satse på flere små filialer end en stor for at bevare tilgængeligheden.
 * Ad 9**

Det blev også nævnt at det er vigtigt hele tiden at være opmærksomme på, hvem der ikke har mulighed for at deltage i KBHFF. Enlige forældre blev nævnt som eksempel. Men skal det gøres eksplicit?
 * Ad 10**
 * Der var enighed om at omformulere dette punkt, så det blev ** bredere, så det bliver mere oplagt at tænke KBHFF som en samarbejdsplatform hvor andre initiativer kan udspringe fra.

Efter gennemgangen med kommentarer og ændringsforslag blev de 10 grundprincipper vedtaget med få rettelser. Se det endelige dokument.